**Preden si prebereš v učbeniku, razmisli. Ničesar ti ni potrebno zapisovati.**

**Igra:** Naše telo

Z desno roko rahlo “tapkaj” po licu in hkrati z levo roko po trebuhu. *(nekaj sekund)*

Z desno roko “tapkaj” po licu, z levo istočasno kroži po trebuhu. *(nekaj sekund)*

Z desno roko kroži po licu, z drugo “tapkaj” po trebuhu.

*(nekaj sekund)*

Razmisli:

1. Ali je bilo vse naloge enako težko izvajati? Katero najtežje? Zakaj?
2. Katere dele telesa ste premikali?
3. Katere kosti so se premikale?
4. Katere mišice ste uporabljali? Kaj so delale mišice? Od kod so mišice dobile sporočilo, kaj morajo narediti?
5. Kaj poganja kri po žilah? Ali je srce notranji človeški organ?
6. Kateri notranji organ omogoča, da dihate?
7. Ali so ob vaši aktivnosti ostali notranji organi delovali?

Veš da so v tvoji glavi možgani, ki so mehki in občutljivi.

Potipaj svojo glavo, kaj čutiš? Zakaj misliš, da je tako?

Kje imaš pljuča? Potipaj? So tudi pljuča s čim zaščitena?

Potipaj svoje noge. Kaj čutiš? Kakšne bi bile naše noge brez kosti? Kakšne bi bile naše noge brez mišic?

Globoko vdihni zrak. Kaj se zgodi? Kam gre vdihani zrak?

Naredi 10 počepov in potipaj srce. Kaj čutiš?

Včasih se udarimo in ranimo našo kožo. Na kaj moramo takrat paziti? Kaj se zgodi z rano, če pride zraven umazanija?